
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
05.09.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 05.09.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
 Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе    мастер професор језика и књижевности (немачки језик и књижевност)    је у складу са листом звања коју је утврдио Национални савет, а дужина студија 1 година и 60 ЕСПБ је у складу са законом.  Програм је прихваћен 8. 2. 2013. на Наставно-научном већу Филозофског факултета и 28.03.2013. на Сенату Универзитета у Новом Саду. . 
Студијски програм садржи све елементе предвиђене Законом (назив и циљеве студијског програма, врста студија и исход процеса учења, академски назив, услове за упис на студијски програм, листу обавезних и изборних подручја, начин извођења и потребно време за извођење програма, бодовну вредност сваког предмета, предуслове за упис појединих предмета, начин избора предмета, услове за прелазак са других студијских програма). Студијски програм има законом предвиђених 60 ЕСПБ бодова за мастер академске студије и стицање звања мастер професор језика и књижевности (немачки језик и књижевност). Студијски програм обезбеђује стицање компетенција за препознатљиве и јасне професије и занимања (рад у основним и средњим школама, као и у високом школству), а студенти се припремају и за научни рад из науке о језику, науке о књижевности и методике наставе у оквиру докторских студија.  Сврха је јасно и недвосмислено формулисана, у складу  са основним задацима и циљевима установе.
Циљеви су јасно формулисани, у складу су са задацима установе, и укључују проширење и продубљивање научних и стручних академских знања, способности, вештина и техника, пре свега из домена науке о немачком језику и књижевности, као и методике наставе. Поред тога, стичу се знања и вештине потребне за рад у настави, као и за научно усавршавање на докторским студијама. На крају, стичу се и практичне кључне вештине. У прилогу 1.1 (сајт установе), доступан је Статут Филозофског факултета у којем су наведене делатности Факултета (члан 12-14), са којима је студијски програм усклађен. Јасно и прецизно су наведене очекиване опште и предметно специфичне способности које студенти стичу савладавањем програма и оне су у складу са садржајима и исходима датим у курикулуму, као и са структуром и садржајем студијског програма. Јасно су дефинисани услови и поступци неопходни за завршавање студија и добијање дипломе и усклађени су са циљевима, садржајима и обимом студијског програма. Приложен је Додатак дипломи (прилог 4.1), који садржи све кључне податке о програму, као и простор за додатне информације, у који могу да се упишу стечене компетенције студената.
Структура курикулума обухвата распоред предмета по семестрима, са прецизно наведеним фондом часова и бројем ЕСПБ за сваки појединачан предмет, као и са бројем часова и ЕСПБ бодова у сваком семестру. Предвиђено је 720 часова активне наставе на годишњем нивоу, у складу са пропсаним бројем од најмање 600 часова. Минимално 50% од тога су предавања (10 часова недељно).  Структура курикулума обухвата опис сваког појединачног предмета (спецификације предмета) са називом, типом предмета и семестром студија, бројем ЕСПБ, именом наставника и сарадника, циљем курса са очекиваним исходима, знањима и компетенцијама, као и предусловима за похађање предмета, садржајем предмета, препорученом литературом, методама извођења наставе, начином провере знања и оцењивања.  Приложена је и спецификација завршног мастер рада. Изборни предмети су заступљени са тачно 30%, колико је препоручено за други ниво студија.
Програм је целовит и свеобухтаван и нуди најновија стручна сазнања, која произилазе из сталног усавршавања наставника и сарадника, као и учешћа на међународним пројектима. Програм је усаглашен са другим студијским програмима филолошких група на истој установи. На свим филолошким групама су заступљене исте области проучавања: језик, књижевност, односно наставнички профил.  Програм је усаглашен са акредитованим програмима три иностране високошколске установе у Хрватској, Мађарској и Грчкој. Линкови ка програмима сва три факултета су доступни и активни.  Компаративност се огледа у садржајима који се изучавају на сва четири факултета, као и очекиваним исходима по завршетку студија.
На програм се уписује одговарајући број студената 30, сходно расположивим могућностима установе. При упису се подразумевају компетенције стечене током четворогодишњих студија германистике, односно Немачког језика и књижевности.Полагањем испита студенти стичу одређени број ЕСПБ бодова предвиђених у курикулуму. Број ЕСПБ бодова за сваки предмет утврђен је према оптерећењу студената и према јединственој методологији. Успешност студената у савлађивању одређеног предмета се континуирано прати током  наставе и изражава поенима за предиспитне активности и обавезе. Распон поена за све ове обавезе креће се у оквирима Законом предвиђеног односа од 30 до 70 % поена за предиспитне активности и обавезе, односно 70 до 30 % поена за полагање испита. Након увида у табелу 8.1 се доводи у питање досадашња успешност студената и на мастер студијама, иако је просечна оцена боља него на основним студијама, јер велики број студената остварује мање од 37 ЕСПБ (19 од 20 уписаних). Сваки предмет из студијског програма има јасан и објављен начин стицања поена, који се добијају на основу сваке појединачне активности током наставе, извршавањем предиспитних обавеза и полагањем испита.
Укупан број наставника је довољан да покрије укупан број часова на студијском програму Немачког језика и књижевности, тако да сваки наставник остварује просечно 180 часова активне наставе, односно 6 часова, а  не више од 12 часова активне наставе недељно. Испуњен је захтев да 70% часова од активне наставе држе наставници са пуним радним временом (5 од 8 наставника је запослено на Филозофском факултету с пуним радним временом), али је испуњен услов од најмање пет наставника с пуним радним временом по студијском програму. На сајту Факултета се може видети да су у међувремену две асистенткиње докторирале и постале доценти, чиме се ситуација од тренутка подношења документације променила на боље. За све наставнике су приложене радне књижице, односно, уговори и сагласности о ангажовању. Испуњен је услов да најмање 50% наставника има стечен назив доктора наука (шест од осам наставника имају звање доктора наука). Број сарадника је довољан да покрије укупан број часова наставе на студијском програму, а да при томе сваки сарадник остварује просечно 300 часова активне наставе годишње, односно просечно 10 часова недељно. Поједини сарадници имају и преко 11 часова недељно, што је још увек у прихватљивим оквирима, будући да 7 сарадника покрива 47,39 часова, односно, у просеку 6,77 часова по сараднику.
Квалификације наставног особља углавном одговарају нивоу њихових задужења, документоване су референцама и подацима доступним јавности на званичној страници Одсека за германистику у оквиру сајта установе. Међутим, иако сви наставници имају најмање пет референци из уже научне области из које изводе наставу на студијском програму, кад је реч о германистици, референце се не поклапају у потпуности са предметима за које су наставници задужени: поједини наставници немачког језика су задужени за предмете из немачке књижевности и обрнуто. Иако је свима ужа научна област германистика, према наведеним референцама није увек јасно да су потпуно квалификовани за наведене предмете. Величина група за предавања (50 студената) и вежбе (25 студената) одговара Допуни стандарда за акредитацију студијског програма у оквиру друштвено-хуманистичких наука.
Обезбеђен је одговарајући простор за извођење наставе и то 2.58 m2 по броју места, подаци о бруто простору по студенту нису транспарентни. Установа је обезбедила амфитеатре,учионице, лабораторије и друге просторије за извођење наставе, као и библиотечки простор и читаонице у складу са потребама образовног процеса. Установа је обезбедила одговарајући радни простор за наставнике и сараднике (кабинете) - 4,30 м2 по члану наставног особља. Обезбеђена је  техничка опрема за савремено извођење наставе, која се иновира на годишњем нивоу, као и потребна информациона технологија. Постоје библиотечки ресурси релевантни за извођење студијског програма (208 библиотечких јединица за цео студијски програм). Високошколска установа је обезбедила покривеност свих предмета одговарајућом уџбеничком литературом (за 30 од 38 германистичких редмета на програму, дакле, 79%), као и училима и помоћним наставним средствима.
Квалитет студијског програма прати се редовно кроз периодичну спољашљу и унутрашљу проверу и предузимају се мере за унапређење квалитета у погледу курикулума, наставног особља, оцењивања студената, уџбеника и литературе, о чему сведоче приложени Извештај о самовредновању Филозофског факултета (126 стр.), Политика обезбеђења квалитета (јавно публиковани документ), Извод из Статута, Правилник о уџбеницима, као и бројни документи доступни на страници Факултета на подстраници Систем обезбеђења квалитета Филозофскког факултета, на којем су налазе документи, списак чланова Комисије за обезбеђења квалитета, записници са састанака Комисије, предвиђени инструменти (упитници), резултати студентских евалуација, дисеминација резултата појединих анализа, предложене мере за унапређења квалитета, као и Извештај о самовредновању. На истој подстраници Факултета су доступни подаци о неколико евалуација студената, што указује на њихово континуирано учешће у контроли квалитета.  
    
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - НЕМАЧКИ ЈЕЗИК И КЊИЖЕВНОСТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - НЕМАЧКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 30 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

